**Likumprojekta “Grozījumi Covid-19 infekcijas izplatības pārvaldības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši Ministru kabineta 2020.gada 18.augusta sēdes protokollēmuma Nr. 49 41.§ 6.punktam Iekšlietu ministrijai nepieciešams izstrādāt un iekšlietu ministram iesniegt izskatīšanai Ministru kabineta 2020.gada 1.septembra sēdē grozījumus Covid-19 infekcijas izplatības pārvaldības likumā, paredzot deleģējumu Ministru kabinetam izstrādāt informācijas sistēmas "Ieceļotāju uzskaites kontroles informācijas sistēma (IECIS)" izveidošanas un darbības regulējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Reaģējot uz pašreiz esošās epidemioloģiskās situācijas tendencēm pasaulē, tādējādi pēc iespējas samazinot Covid-19 izplatību un administratīvo slogu iesaistītajām valsts un pašvaldības institūcijām, ir pilnveidojams Covid-19 infekcijas izplatības pārvaldības likumā (turpmāk – likums) ietvertais tiesiskais regulējums.Proti, atbilstoši Epidemioloģijas drošības likuma 6.panta trešās daļas 3.1punktam Veselības inspekcijas amatpersonām ir tiesības kontrolēt obligātās pašizolācijas (mājas karantīnas) un izolēšanas nosacījumu izpildi. Tomēr, ņemot vērā pašreiz paredzētos nosacījumus par izolācijas un mājas karantīnas ievērošanas nepieciešamību noteiktam personu lokam, un apzinoties Veselības inspekcijas kapacitāti, likuma 6.pantā ir noteikts, ka Veselības inspekcijai, veicot to personu uzraudzību, kurām noteikta mājas karantīna vai izolācija saskaņā ar [Epidemioloģiskās drošības likumu](https://likumi.lv/ta/id/52951-epidemiologiskas-drosibas-likums), ir tiesības iesaistīt Valsts policiju un pašvaldības policiju.Pieaugot pasaules valstu iedzīvotāju saslimstības līmenim ar Covid-19, nepieciešams steidzami izstrādāt informācijas sistēmu, kas sniegtu atbalstu gan epidemioloģiskās izmeklēšanas (piemēram, noteikt Covid-19 slimnieka kontaktpersonas) veikšanā Slimību profilakses un kontroles centram, gan Veselības inspekcijai epidemioloģisko prasību ievērošanā un personu uzraudzībā (piemēram, Covid-19 slimnieka un personas, ja tā ir ieceļojusi no tādas valsts, uz kuru ir attiecināmi īpašie piesardzības un ierobežojošie pasākumi, izolācijas ievērošanas uzraudzība), gan arī Valsts policijai un pašvaldības policijai, sniedzot atbalstu Veselības inspekcijai personu uzraudzības nodrošināšanā.Lai gan Ministru kabineta 2020.gada 9.jūnija noteikumi Nr.360 “Epidemioloģiskās drošības pasākumi Covid-19 infekcijas izplatības ierobežošanai” nosaka personu loku, uz kuriem noteiktie ceļošanas ierobežojumi un pašizolācijas prasības nav attiecināmas, piemēram, uz Latvijā akreditētajiem ārvalstu diplomātisko un konsulāro pārstāvniecību, starptautisko organizāciju un to pārstāvniecību darbiniekiem un viņu ģimenes locekļiem, tomēr joprojām samērā lielu administratīvo slogu valsts un pašvaldības institūcijām rada minētajos noteikumos ietvertā aizpildītā apliecinājuma, kas ir attiecīgi aizpildāms, ieceļojot Latvijas Republikā, iegūšana un tā apstrādes nodrošināšana. Līdz ar to arī minētajā gadījumā attiecīgā informācijas sistēma gan atvieglos valsts un pašvaldību institūciju darbu saistībā ar personu uzraudzību, gan arī būs viens no visaptverošiem līdzekļiem, kuru Veselības inspekcija, Valsts policija un pašvaldības policija varēs izmantot personu uzraudzību nodrošināšanā.Ievērojot minēto, ir izstrādāti attiecīgi grozījumi likumā, paredzot, ka Covid-19 infekcijas izplatības draudu mazināšanai un šā likuma 6.pantā noteiktās personu uzraudzības nodrošināšanai izmanto personu uzraudzības informācijas sistēmu. Tāpat ir paredzēts pilnvarojums Ministru kabinetam noteikt personu uzraudzības informācijas sistēmā iekļaujamo ziņu apjomu, ziņu glabāšanas termiņu, ziņu iekļaušanas kārtību un institūcijas, kurām piešķir piekļuvi sistēmā iekļautajām ziņām. Norādāms, pilnvarojumā ietvertais vārds “kārtība” ir saprotams plašākā nozīmē, piemēram, ar to saprotot gan subjektus, kuri ietvers ziņas sistēmā (tai skaitā, privātpersona), kā arī termiņu, kādā tiks iekļautas attiecīgās ziņas sistēmā (piemēram, skatīt Latvijas Republikas Satversmes tiesas 2018.gada 18.oktobra sprieduma lietā Nr.2017-33-03 14. un 16.punkts, 2011.gada 6.maija sprieduma lietā Nr.2010-57-03 13.3.apakšpunkts).Ņemot vērā plānoto personu uzraudzības informācijas sistēmas izstrādes termiņu, ir paredzēts, ka attiecīgais tiesiskais regulējums stāsies spēkā 2020.gada 12.oktobrī.Saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – Dienesta gaitas likums) 16.panta ceturto daļu iestāde amatpersonu, saglabājot tai darba samaksu, ne retāk kā reizi gadā nosūta uz Medicīniskās ekspertīzes komisiju, lai tiktu pārbaudīta amatpersonas veselības stāvokļa atbilstība dienestam.Spēku zaudējušais likuma “Par valsts institūciju darbību ārkārtējās situācijas laikā saistībā ar Covid-19 izplatību” 32.pants noteica, ka saistībā ar Covid – 19 izplatību izsludinātās ārkārtējās situācijas laikā amatpersonām obligātās periodiskās veselības pārbaudes un plānotās atkārtotās veselības pārbaudes tiek pārtrauktas. Ja amatpersonas dienesta apstākļi būtiski mainās un ir tādi, kuros dienošajiem noteiktas augstākas prasības attiecībā uz veselības stāvokli un psiholoģiskajām īpašībām, iestāde šo personu uz veselības pārbaudi nesūta. Savukārt iekšlietu ministrs, pamatojoties uz minētā likuma “Par valsts institūciju darbību ārkārtējās situācijas laikā saistībā ar Covid-19 izplatību” 17.pantu, 2020.gada 9.aprīlī izdeva rīkojumu Nr.1-12/447 “Par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm veselības stāvokļa pārbaudēm”, kas noteica, ka attiecīgās veselības pārbaudes veicamas trīs mēnešu laikā pēc ārkārtējās situācijas atcelšanas.Arī Likuma 23.pantā ir ietverts tiesiskais regulējums, kas paredz, ka valsts institūciju vai valsts kapitālsabiedrību izdoti sertifikāti, licences, apliecinājumi, apliecības, caurlaides, atļaujas, reģistrācijas dokumenti un citi tamlīdzīgi dokumenti, kuru izsniegšana tika apturēta saskaņā ar likuma “[Par valsts institūciju darbību ārkārtējās situācijas laikā saistībā ar Covid-19 izplatību](https://likumi.lv/ta/id/313730-par-valsts-instituciju-darbibu-arkartejas-situacijas-laika-saistiba-ar-covid-19-izplatibu)” [17.pantu](https://likumi.lv/ta/id/313730-par-valsts-instituciju-darbibu-arkartejas-situacijas-laika-saistiba-ar-covid-19-izplatibu#p17), ir izsniedzami ne vēlāk kā trīs mēnešus pēc ārkārtējās situācijas atcelšanas. Tomēr ir konstatēta Centrālās medicīniskās ekspertīzes komisijas kapacitātes nepietiekamība minētā likuma 23.pantā noteiktajā termiņā nodrošināt Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālo dienesta pakāpi veselības stāvokļa pārbaudi. Proti, ņemot vērā, ka atbilstoši likuma “Par valsts institūciju darbību ārkārtējās situācijas laikā saistībā ar Covid-19 izplatību” 32.pantam veselības pārbaužu veikšana tika pārtraukta, ir izveidojies ievērojams ārkārtējās situācijas laikā atlikto veselības pārbaužu skaits, kas atbilstoši pašreiz spēkā esošajam regulējumam ir jāveic ne vēlāk kā trīs mēnešus pēc ārkārtējās situācijas atcelšanas. Norādām, ka papildus minētajām pārbaudēm attiecīgajā laika posmā, tas ir noteiktajā trīs mēnešu laika posmā, Centrālās medicīniskās ekspertīzes komisijai bija nepieciešams novērtēt arī kandidātu (personas, kuras vēlas uzsākt mācības Valsts policijas koledžā, Valsts robežsardzes koledžā un Ugunsdrošības un civilās aizsardzības koledžā) atbilstību Dienesta gaitas likuma 4.panta 3.punkta prasībām, kā to paredz minētā likuma 8.panta ceturtā daļa, kā arī minētajā laika posmā bija jāturpina veikt kārtējās obligātās periodiskās veselības pārbaudes un plānotās atkārtotās veselības pārbaudes. Atbilstoši VSIA “Iekšlietu ministrijas poliklīnika” sniegtajai informācijai vienā kalendārā gadā ir veicamas aptuveni16000 kārtējās obligātās periodiskās veselības pārbaudes. Centrālās medicīniskās ekspertīzes komisija normālā darba režīmā pusgadā veic vidēji 8000 veselības pārbaudes. VSIA “Iekšlietu ministrijas poliklīnika” ir norādījusi, ka pēc ārkārtējās situācijas atcelšanas ir uzkrājušās 3143 atliktās veselības pārbaudes. Līdz ar to ir izveidojusies situācija, ka Centrālās medicīniskās ekspertīzes komisijai papildus kārtējo obligāto periodisko veselības pārbaužu un plānoto atkārtoto veselības pārbaužu veikšanai vēl ir jānodrošina arī ārkārtējās situācijas laikā atlikto veselības pārbaužu veikšana. Bez tam minētās veselības pārbaudes ir jāveic nevis normālā darba režīmā, bet gan ievērojot visus valstī noteiktos epidemioloģiskās drošības pasākumus, kas samazina vienā dienā veicamo veselības pārbaužu skaitu. Ņemot vērā minētos apstākļus (būtisks veselības pārbaužu skaita pieaugums un faktiski veicamais veselības pārbaužu skaits dienā), ir izveidojusies situācija, kad Centrālās medicīniskās ekspertīzes komisija pēc būtības likuma 23.pantā noteiktajā termiņā nevar nodrošināt atlikto veselības pārbaužu veikšanu, kā arī vienlaicīgi veikt kārtējās obligātās periodiskās veselības pārbaudes un plānotās atkārtotās veselības pārbaudes tām paredzētajos termiņos. Tādējādi nepieciešams pagarināt likuma 23.pantā noteikto termiņu, paredzot, ka veselības pārbaudes veicamas ne vēlāk kā līdz 2021.gada 31.martam, kas atbilstoši VSIA “Iekšlietu ministrijas poliklīnika” sniegtajai informācijai būtu pietiekams laika posms, lai nodrošinātu visu veselības pārbaužu veikšanu. Līdz ar to, lai izpildītu Dienesta gaitas likuma 4.panta 3.punktā noteikto, likumprojekts paredz, ka Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm obligātās periodiskās veselības stāvokļa pārbaudes un plānotās atkārtotās veselības stāvokļa pārbaudes, kuru veikšana tika pārtraukta saskaņā ar likuma “Par valsts institūciju darbību ārkārtējās situācijas laikā saistībā ar Covid-19 izplatību” 32.pantu, vai kuru veikšanu noteiktajā termiņā joprojām ietekmē valstī noteiktie epidemioloģiskās drošības pasākumi Covid-19 infekcijas izplatības ierobežošanai, veicamas ne vēlāk kā līdz 2021.gada 31.martam. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām saistībā ar Covid-19 infekcijas ierobežojošajiem pasākumiem ir ievērojama pašizolācija un mājas karantīna, un personas, kurām ir noteikts pienākums aizpildīt apliecinājumu.Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi, kurām noteiktā termiņā nav veikta veselības stāvokļa pārbaude saistībā ar Centrālās medicīniskās ekspertīzes komisijas darbības apturēšanu ārkārtējās situācijas laikā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|

|  |  |  |
| --- | --- | --- |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 37 000 | 0 | 0 | 0 | 0 | 0 |
| 2.1. valsts pamatbudžets | 0 | 37 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -37 000 | 0 | 0 | 0 | 0 | 0 |
| 3.1. valsts pamatbudžets | 0 | -37 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 37 000 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |
| 5.2. speciālais budžets | 0 | 0 | 0 | 0 |  |
| 5.3. pašvaldību budžets | 0 | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | 0 | 0 | 0 | 0 | 0 | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Saskaņā ar Ministru kabineta 2020.gada 18.augusta sēdē nolemto, izskatot informatīvo ziņojumu “Par informācijas sistēmas “Ieceļotāju uzskaites kontroles informācijas sistēma (IECIS)” izveidi”, attiecīgās informācijas sistēmas izstrādei nepieciešamos izdevumus ne vairāk kā 37 000 EUR apmērā segs no valsts budžeta programmas 02.00.00 “Līdzekļi neparedzētiem gadījumiem”. Jautājums par papildu valsts budžeta līdzekļu 2021.gadā un turpmāk piešķiršanu attiecīgās informācijas sistēmas uzturēšanai ir izskatāms Ministru kabinetā vidēja termiņa budžeta ietvara likumprojekta un gadskārtējā valsts budžeta likumprojekta sagatavošanas un izskatīšanas procesā. |

 |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|

|  |  |  |
| --- | --- | --- |
| 1. | Saistītie tiesību aktu projekti | Nepieciešams izstrādāt Ministru kabineta noteikumu projektu par attiecīgās informācijas sistēmas darbību, paredzot tajā informācijas sistēmā iekļaujamo ziņu apjomu, ziņu glabāšanas termiņu, ziņu iekļaušanas kārtību un institūcijas, kurām piešķir piekļuvi sistēmā iekļautajām ziņām, un precizēt Ministru kabineta 2020.gada 9.jūnija noteikumus Nr.360 “Epidemioloģiskās drošības pasākumi Covid-19 infekcijas izplatības ierobežošanai”, lai nodrošinātu minētajos noteikumos ietverto normu saskaņotību ar attiecīgās informācijas sistēmas regulējumu. Vienlaikus nosakāms arī minētā tiesiskā regulējuma spēkā stāšanās laiks, proti, 2020.gada 12.oktobris. |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |

 |

 |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs, Veselības inspekcija, Valsts policija un pašvaldības policija un Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt vai reorganizēt esošās institūcijas. |
| 3. | Cita informācija | Nav. |

Iekšlietu ministrs S. Ģirģens

v\_sk = 1961